

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 25.jūnijā Nr.301

 (protokols Nr.11, 37.p.)

**Par telpu nomas līguma pagarināšanu**

Priekuļu novada dome izskata Vārds Uzvārds (turpmāk – Iesniedzēja), 2020. gada 9. jūnija iesniegumu (reģ. 09.06.2020. Priekuļu novada pašvaldībā ar Nr.3.1-5.2/2020-2468) par neapdzīvojamo telpu nomas līguma telpu Rūpnīcas ielā 4, Liepā, Liepas pagastā, Priekuļu novadā, nomas līguma pagarināšanu.

Izvērtējot domes rīcībā esošo informāciju, konstatēts:

1. Priekuļu novada pašvaldībai pieder nekustamais īpašums Rūpnīcas iela 4, Liepā, Liepas pagastā, Priekuļu novadā, kas sastāv no zemes 0,1386 ha platībā un nedzīvojamās ēkas. Īpašuma tiesības nostiprinātas Liepas pagasta zemesgrāmatas nodalījumā 100000573434.
2. Par neapdzīvojamo telpu Nr.1, 10,32 m2 platībā Rūpnīcas ielā 4, Liepa, Liepas pagasts, Priekuļu novads, (turpmāk - telpa), pamatojoties uz 2014. gada 28. maija Priekuļu novada domes lēmumu, protokola Nr.7., p.26, ar Iesniedzēju 2014. gada 17. jūnijā noslēgts nedzīvojamo telpu nomas līgums Nr.02/14 līdz 2020. gada 30.jūnijam, telpu nomas mērķis - manikīra pakalpojumu sniegšana.
3. Saskaņā ar telpu kadastrālo datu aktualizēšanu, precizētā nomājamo telpu Nr.3 un telpas Nr.6 1/3 daļas platība ir 9,6 m2.
4. Likuma “Par pašvaldībām” 14.panta otrās daļas 3.punkts nosaka, ka lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu.
5. Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 18.punkts nosaka, ka Iznomātājam, ievērojot sabiedrības intereses un lietderības apsvērumus, ir tiesības izlemt, vai pagarināt attiecīgā nomas līguma termiņu (nerīkojot izsoli) vai iznomāt nomas objektu citam nomniekam šajos noteikumos noteiktajā kārtībā. Nomas līgumu var pagarināt, ievērojot nosacījumu, ka nomas līguma kopējais termiņš nedrīkst pārsniegt Publiskas personas finanšu līdzekļu un mantas izšķērdēšanas novēršanas likumā noteikto nomas līguma termiņu, izņemot gadījumu, kad nomas objektu iznomā publiskas funkcijas vai deleģēta valsts pārvaldes uzdevuma veikšanai.
6. Lai neapdzīvojamās telpas nodotu ilgtermiņa nomā, veikts neatkarīga vērtētāja nomas maksas tirgus novērtējums, kas telpai Nr.3 noteikts 9,00 EUR/mēnesī.

Ņemot vērā iepriekš minēto un pamatojoties uz likuma „Par pašvaldībām” 14.panta pirmās daļas 2. punktu, otrās daļas 3.punktu, 21.panta pirmās daļas 14.punkta b) apakšpunktu un otro daļu, Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 18.punktu, atklāti balsojot, Priekuļu novada domes Tautsaimniecības komitejas 2020.gada 18.jūnija lēmumu (protokols Nr.6), atklāti balsojot: PAR –13 (Elīna Stapulone, Aivars Tīdemanis, Elīna Krieviņa, Aivars Kalnietis, Dace Kalniņa, Juris Sukaruks, Arnis Melbārdis, Jānis Ročāns, Jānis Mičulis, Baiba Karlsberga, Mārīte Raudziņa, Normunds Kažoks, Ināra Roce), PRET –nav, ATTURAS –nav, Priekuļu novada dome **nolemj**:

1. Pagarināt nomniecei Vārds Uzvārds, personas kods ---------------, adrese Rūpnīcas iela 25-10, Liepa, Liepas pagasts, Priekuļu novads, LV-4128, neapdzīvojamo telpu nomas līgumu par telpas Nr.3 un 1/3 daļu no telpas Nr. 6, kopā 9,6 m2 platībā, Rūpnīcas ielā 4, Liepā, Liepas pagastā, Priekuļu novadā, iznomāšanu manikīra pakalpojumu sniegšanai.
2. Nomas līguma termiņu pagarināt līdz 2025.gada 30. jūnijam.
3. Noteikt nomas maksu 9,00 EUR/ mēnesī par iznomāto neapdzīvojamo telpu, saskaņā ar neatkarīga vērtētāja nomas maksas vērtības noteikšanu.
4. Atbildīgā par lēmuma izpildi nekustamā īpašuma speciāliste L.S. Berovska.
5. Kontroli par lēmuma izpildi veic Attīstības nodaļas vadītāja V.Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone